अनुराग मिश्रक किछु कविता ::अनुराग मिश्र मैथिली कविताक नव्यतम पीढ़ी सँ संबद्ध कवि छथि । अनुरागक किछुए कविता एखन प्रकाश मे अएलनि अछि आ एहि क्रम मे ओ पाठक लोकनि केँ अपन भाषा आ काव्य चेतना सँ आकृष्ट कएलनि अछि । इतिहास पढ़ैत भविष्यक चिंता करैत ई कवि वर्तमानक सूक्ष्म विश्लेषण करैत छथि। एहि कविक संभावना मैथिली कविताक भविष्यक आश्वस्ति अछि। ई-मिथिला पर अनुरागक स्वागत । पढ़ल जाए अनुरागक किछु कविता :
कतेक सुखद होइत छैक स्मृतिलोप.
 प्रायः ओ एकसरे.
 प्रेम हमरा अहाँसँ।
 भेल रही आलिंगनबद्ध अपनालोकनि।
 हमर अहाँक प्रेमक 'रोजनामचा'
ओ कोनो कीलाक्षर लिपि मे।
 की आओत कोनो पुराविद हमर हृदयक टीलादिस,
की हएत हमरो अंतःस्थल उत्खनित,
की चलाओत ओ कोदारि हमर कामनाक परतीपर,
की हेतैक हमरो वेदनाक कार्बन डेटिंग?
 प्रेम घाटी सभ्यता।
 प्रगतिशीलताक धाह मे जरैत आबि रहल अछि संस्कारक देह अदौसँ,
छथि स्तब्ध ओ अपना चिनबार पर देखि एहि उपनिवेशन केँ,
देखलनि बहुत ओ आक्रमण शक, हूण, कुषाणक,
मुदा कोना बना लौथ ओ गृहस्वामिनी बेचन मड़रक नातिन केँ,
लागल ठकमूडी बूढहा केँ मात्र ई सोचिते,
कहलनि ओ, कर' बरू कतबो आँठि उफहँत तोँ सब समाज केँ,
बकसि दे हमरा, लोटा महँक अछिंजल सेहो सूखा गेल हमर देखि ई तमाशा,
नै गाम लेखेँ ओझा आ ने ओझा लेखेँ गाम,
आब तँ सौंसे संसार लागि रहल बताह हमरा।
 सब दिन लेल।
 आदेश द' देबाक चाहियौक।
 से छैक आब? नै छैक!
 तँ ओहि मे बहुतो लोकक मष्तिष्क मे बान्ह तोड़ि,
तोँ रोकि दिहीक प्रस्थान अपन।
 अहाँ हमर ओहने 'टोकन' तँ छी.
 की भ' सकैछ आजुक समय मे आर कोनो? 